hotchpotch/miracl-hf-unified huggingface dataset:
स्प्राट्ली द्वीप विवाद
स्प्राट्ली द्वीप विवाद स्प्राट्ली द्वीप समूह को लेकर उपजा एक प्रादेशिक विवाद (territorial dispute) है। स्प्राट्ली द्वीपसमूह, दक्षिण चीन सागर में स्थित हैं। इन द्वीप समूहों पर अधिकार जताने वाले देश हैं - वियतनाम, चीन, ताईवान, मलेशिया, फिलीपींस, ब्रुनेई। ब्रुनेई के अलावा सभी के अधिकार में कोई-न-कोई द्वीप अवश्य है।
दक्षिणी चीन के समुद्र में तेल और गैस से समृद्ध कई द्वीप हैं। लेकिन इनमें से ज़्यादातर सीमा विवाद में उलझे हुए हैं। इन द्वीपों पर चीन के अलावा वियतनाम समेत कई देश दावेदारी करते हैं। मसलन, वियतनाम परासल द्वीप पर दावा ठोकता रहा है। इस द्वीप पर 1974 में चीन ने कब्जा किया था। स्प्राट्ली द्वीप पर भी वियतनाम और चीन दावा करते रहे हैं। जून, 2007 में ब्रिटिश कंपनी बीपी ने वियतनाम और स्प्राट्ली द्वीप के बीच में मौजूद ब्लॉक पर तेल खोजने की योजना रद्द कर दी थी। कंपनी ने इसकी वजह वियतनाम और चीन के बीच इस समुद्री इलाके के स्वामित्व को लेकर चल रहे विवाद को वजह बताया था।
नागरिक उड्डयन नेशनल स्कूल
नागरिक उड्डयन नेशनल स्कूल ऑफ फ्रांस के एक वैमानिक 1949 में स्थापित और टूलूज़ में स्थित विश्वविद्यालय है। एक के बाद जनवरी 2011 में, यूरोपीय विमानन में सबसे बड़ा विश्वविद्यालय है
स्कूल फ्रांस Aerotech का हिस्सा है.
उन्नत विज्ञान के पालीटेक्निक संस्थान
उन्नत विज्ञान के पालीटेक्निक संस्थान में एक निजी फ्रेंच वैमानिकी 1961 में स्थापित विश्वविद्यालय है। स्कूल इव्री सुर सीन और टूलूज़ में स्थित है.
1998 के बाद से, यह IONIS शिक्षा समूह का हिस्सा है.
केपेम
केपेम (Quepem), जिसे स्थानीय कोंकणी में केपे कहते हैं, भारत के गोवा राज्य के दक्षिण गोवा ज़िले में स्थित एक नगर है। यह केपेम तालुका का मुख्यालय भी है।
भारत की 2001 की जनगणना के अनुसार केपेम की कुल जनसंख्या 12484 थी, जिसमे पुरुषों और महिलाओं का प्रतिशत 50:50 था। क्यूपेम की साक्षरता दर 71% थी जो राष्ट्रीय साक्षरता दर 59.5% से अधिक थी। 76% पुरुष और 66% महिलायें साक्षर थे। जनसंख्या का लगभग 12% 6 वर्ष या उससे छोटी उम्र के बच्चों का था।
केपेम का गणेशोत्सव बहुत प्रसिद्ध है जिसे बड़े पैमाने पर बहुत हर्षोल्लास से मनाया जाता है।
दिग्विजय सिंह (राजनीतिज्ञ)
दिग्विजय सिंह (जन्म: २८ फ़रवरी १९४७) एक भारतीय राजनेता, मध्यप्रदेश राज्य के पूर्व मुख्यमंत्री और भारतीय राष्ट्रीय कांग्रेस के नेता है। वर्तमान में मध्य प्रदेश से राज्य सभा सांसद हैं, इसके पूर्व इस पार्टी में राष्ट्रीय महासचिव के पद पर थे।
लोकसभा चुनाव 2019 मे मध्यप्रदेश की राजधानी भोपाल लोकसभा सीट से कांग्रेस प्रत्याशी बनाये गये हैं।
दिग्विजय सिंह का जन्म राघोगढ़ में सामंती परिवार में हुआ था। रघोगढ़, ग्वालियर राज्य के अधीन एक राज्य था। दिग्विजय सिंह ने प्राम्भिक शिक्षा डेली कॉलेज इंदौर से प्राप्त की । इसके बाद श्री गोविन्दराम सेकसरिया प्रौद्योगिकी एवं विज्ञान संस्थान, इंदौर से ही इंजीनियरिंग कि डिग्री प्राप्त की ।
दिग्विजय सक्रिय राजनीति में १९७१ में आये, जब वह राघोगढ नगरपालिका अध्यक्ष बने। १९७७ में काँग्रेस टिकट पर चुनाव जीत कर रागोगढ़ विधान सभा क्षेत्र से विधान सभा सदस्य बने। १९७८-७९ में दिग्विजय को प्रदेश युवा काँग्रेस का महासचिव बनाया गया। १९८० में वापस रागोगढ़ से चुनाव जीतने के बाद दिग्विजय को अर्जुन सिंह मंत्रिमंडल में राज्यमंत्री का पद दिया गया तथा बाद में कृषि विभाग दिया गया। १९८४, १९९२ में दिग्विजय को लोकसभा चुनाव में विजय मिली। १९९३ और १९९८ में इन्होंने मध्य प्रदेश के मुख्यमंत्री पद की शपथ ली। वे कांग्रेस के महासचिव पद पर (२००४-२०१८) रहते हुए अनेक प्रदेशों का प्रभार संभाल चुके हैं। उनके कार्यकाल (प्रभार) में कांग्रेस ने कई राज्यों में बेहतरीन प्रदर्शन किए। असम, महाराष्ट्र कर्नाटक और राजस्थान में सरकारें बनीं तथा उत्तर प्रदेश, गोवा और बिहार में कांग्रेस का वोट प्रतिशत बढ़ाने में उनका योगदान रहा। वर्तमान में वे राज्य सभा सांसद हैं ।
संगेम
संगेम जिसे सांगुएम (कोंकणी: सांगे) भी कहा जाता है, भारतीय राज्य गोवा के दक्षिण गोवा जिले का एक तालुक है। संगेम नामक शहर इस तालुक का मुख्यालय है। कोंकणी और कन्नड़ संगेम में प्रयोग में आने वाली प्रमुख भाषायें हैं।
संगेम . के निर्देशांकों पर स्थित है और इसके औसत ऊँचाई 22 मीटर (72 फुट) है।  भारत की 2001 की जनगणना के अनुसार संगेम की कुल जनसंख्या 6158 थी, जिसमे पुरुषों और महिलाओं का प्रतिशत 51:49 था। संगेम की साक्षरता दर 75% थी जो राष्ट्रीय साक्षरता दर 59.5% से अधिक थी। 81% पुरुष और 69% महिलायें साक्षर थे। जनसंख्या का लगभग 11%, 6 वर्ष या उससे छोटी उम्र के बच्चों का था।
मुख्तारनामा
मुख्तारनामा या अधिकार पत्र (power of attorney (POA) या letter of attorney) एक लिखित दस्तावेज है जिसमें कोई व्यक्ति किसी दूसरे व्यक्ति को यह अधिकार देता है कि वह उसके किसी निजी कार्य, व्यापार या किसी कानूनी कार्य के लिये उसका प्रतिनिधित्व करे (अर्थात उसकी ओर से कार्य करे)। जिसको यह अधिकार दिया जाता है उसे मुख्तार या एटार्नी (attorney) कहते हैं।
अधिकार पत्र के सम्बन्ध में कानून, एजेन्सी कानून के अन्तर्गत बनाया गया है। अधिकार पत्र एक लिखित साधन है जो कि किसी व्यक्ति को उसके लिखने वाले व्यक्ति की जगह कार्य कर सकने का अधिकार देता है। यह निम्न दो प्रकार का होता है -
साराभाई वर्सेस साराभाई
"साराभाई वर्सेस साराभाई" एक धारावाहिक है जो स्टार वन पर दिखाया जाता था।
कार्यक्रम साराभाई परिवार पर आधारित एक स्थितिजन्य कॉमेडी धारावाहिक था।
चांग ई-2
यह चंद्रमा की परिक्रमा के लिए भेजा गया चीनी अंतरिक्ष यान है। यह अपना चंद्र अभियान पूरा करने के बाद अंतरिक्ष में चक्कर लगा रहा है। चांगे ने पृथ्वी से करीब 17 लाख किलोमीटर दूर दूसरे लैगरेंज प्वाइंट (एल 2) का चक्कर लगाते हुए पहली बार सितंबर २०११ में आंकड़े भेजे। राज्य राष्ट्रीय रक्षार्थ विज्ञआन, तकनीक और उद्योग प्रशाशन के अनुसार इसका एल-2 कक्षा में निर्घारित परिक्रमा अवधिकाल 2012 तक है। भेजे गए आंकड़ों को इसके साथ जुड़े गामा रे स्पेक्ट्रोमीटर, उच्च ऊर्जा वाले सौर तत्व पकड़ने वाले अभिज्ञापक और सौर तूफान आयन अभिज्ञापक से प्राप्त किया गया।
सोन जल विवाद
सोन नदी बेसिन के राज्यों में बिहार, झारखंड, उत्तर प्रदेश, मध्य प्रदेश और छत्तीसगढ़ के बीच जल वितरण को लेकर लंबे समय से विवाद रहा है। सरयु राय द्वारा दायर जनहित याचिका पर पटना उच्च न्यायालय ने सोन नदी के विवाद के समाधान के लिए केंद्र सरकार को सितंबर 2001 में न्यायाधिकरण गठित करने का आदेश दिया।
बुर्क़ा
बुर्क़ा (अरबी: برقع); इस्लामी संस्कृति में महिलाओं का बाहरी पीराहन है। विशेषकर इसका उपयोग पर्दे के रूप में होता है। इस तरह का पर्दा दुनिया के सभी मुस्लिम समूहों में पाया जाता है। लेकिन अलग अलग स्थानों में अलग अलग नाम से पर्दा का अहतमाम रहा है। बुर्का, अरबी देशों और उपमहाद्वीप में इस्तेमाल आम है।
बुर्क़ा मुस्लिम समाज की स्त्रियों में महिलाओं द्वारा घर से बाहर निकलने के अवसर पर अनिवार्य रूप से पहना जाता है। बुर्क़े को इस्लाम धर्मावलंवी स्त्रियों के सम्मान की रक्षा करने वाला साधन मानते हैं। पर्दा कोई प्रथा नही है यह एक इस्लमिक वेश भूषा है बुर्का पहनना किसी भी स्त्रियों पर किसी भी तरह का कोई कोई जोर दबाओ नही है लेकिन जो महिला इस्लाम की तालीम जानती है वह खुद ही बिर्खा का इस्तेमाल करती है
बुर्क़ा का आत्मघाती कार्यवाइयों में इस्तेमाल तथा उसका अपराधियों द्वारा स्वयं को छुपाने के उपकरण के रूप में प्रयोग करने की घटनाओं के बाद उसके सार्वजनिक स्थलों में प्रयोग पर गंभीर विवाद खड़ा हो गया। इसके पश्चात अनेक इसाई बहुल पश्चिमी देशों ने सार्वजनिक स्थलों पर बुरका पहनने को प्रतिबंधित कर दिया।
स्टेटऑयल
स्टेटऑयल एएसए (अंग्रेजी: Statoil ASA) जो अपना व्यापार स्टेटऑयल के नाम से करती है और जिसे पहले स्टेटऑयलहाइड्रो (StatoilHydro) के नाम से जाना जाता था, 1972 में स्थापित नॉर्वे की एक तेल कंपनी है। यह अपने 30340 कर्मचारियों के साथ नॉर्वे की सबसे बड़ी कंपनी है। स्टेटऑयल ओस्लो और न्यूयार्क के शेयर बाज़ारों पर सूचीबद्ध है, तथापि, कंपनी के शेयरों का अधिकांश यानि कि लगभग 67%, नार्वे सरकार के स्वामित्व के आधीन है जिसका हित प्रबंधन नॉर्वे का तेल और गैस मंत्रालय करता है। स्टेटऑयल का मुख्यालय नार्वे की राजधानी स्टवान्गर में स्थित है। स्टेटऑयल का नाम स्टेट यानि कि राष्ट्र (या राज्य) और ऑइल यानि कि तेल, को आपस में मिलाकर प्राप्त किया गया है।
स्टेटऑयल एक पूर्ण एकीकृत पेट्रोलियम कंपनी है, जिसका प्रचालन उत्पादन के क्षेत्र में 13 देशों और विपणन के क्षेत्र में 8 देशों में होता है। राजस्व के आधार पर फोर्ब्स पत्रिका ने स्टेटऑयल को विश्व की 13 सबसे बड़ी तेल और गैस कंपनियों में शुमार किया गया है और राजस्व, मुनाफे और बाजार पूंजीकरण के हिसाब से पूरे नॉर्डिक क्षेत्र की सबसे बड़ी कंपनी है।
धारबन्दोरा
धारबन्दोरा, भारतीय राज्य गोवा के दक्षिण गोवा जिले का एक तालुक है। धारबन्दोरा, महाराष्ट्रीय नववर्ष गुड़ी पड़वा के दिन यानि 4 अप्रैल 2011 को दक्षिण गोवा जिले के छठे तालुक के रूप में अस्तित्व में आया है हालांकि इसके गठन संबंधी अधिसूचना को गोवा सरकार ने 16 मार्च 2011 को जारी किया था। धारबन्दोरा गोवा का बारहवां, सबसे नया और सबसे छोटा तालुक है।
इसके गठन के पीछे का उद्देश्य प्रशासन का विकेन्द्रीकरण कर दूर दराज पड़े इलाकों तक प्रशासनिक सेवाओं की पहुँच को सुनिश्चित करना है। इसका गठन संगेम तालुक का विभाजन करके उसके 14 गांवों को लेकर किया गया है तथा इसमें उत्तर गोवा जिले के पोंडा तालुक के उसगांव तथा गंजेम नामक क्षेत्रों को भी शामिल किया गया है। धारबन्दोरा नामक गांव इस तालुक का मुख्यालय है। कोंकणी और कन्नड़ धारबन्दोरा में प्रयोग में आने वाली प्रमुख भाषायें हैं।
धारबन्दोरा 15°24'6"N 74°5'39"E के निर्देशांकों पर स्थित है। धारबन्दोरा तालुक के अंतर्गत धारबन्दोरा, किर्लापल-दभाल, कोल्लम, मोल्लम, संकोर्दा और उसगांव-गंजेम की ग्राम पंचायतें आती है। संगेम से धारबन्दोरा की दूरी 8 किमी है जबकि मडगांव से यह 24.6 किमी और गोवा की राजधानी पणजी से यह 34 किमी की दूरी पर स्थित है।  इसके उत्तर में सतारी तालुक, पश्चिम में पोंडा तालुक, पूर्व में कर्नाटक और दक्षिण में संगेम तालुक स्थित है।
भारतीय रेल का यांत्रिक और विद्युत इंजीनियरी संस्थान
भारतीय रेल का यांत्रिक और विद्युत इंजीनियरी संस्थान (IRIMEE) बिहार के मुंगेर जिले के जमालपुर में स्थित है।
इयान सोमरहॅल्डर
इयान जोसफ़ सोमरहॅल्डर () (जन्म: दिसंबर 8, 1978) अमेरिकी मॉडल, अभिनेता और निर्माता हैं। इन्हें सर्वाधिक "लॉस्ट" में बून कार्लाइल व "द वैंपायर्स डायरीज़" में डेमन सेल्वाटोर के अपने किरदारों के लिए जाना जाता हैं।
सोमरहॅल्डर का जन्म व पालन-पोषन लुईज़ियाना के केविन्गटन शहर में हुआ था। इनकी माता, एडना, व्यवसाय से एक मालिश थैरेपिस्ट और पिता रॉबर्ट सोमरहॅल्डर एक स्वतंत्र निर्माण ठेकेदार हैं। धार्मिक रूप से कैथोलिक सोमरहॅल्डर ने निजी कैथोलिक स्कूल सेंट पॉल में अपनी शिक्षा ग्रहण की थी। इन्होंने अपना मॉडलिंग कैरियर 10 से 13 वर्ष की उम्र के बीच शुरु किया, तथा 17 वर्ष की उम्र में इन्होंने अभिनय क्षेत्र में जाने का निर्णय ले लिया।
जून 2011 में सोमरहॅल्डर व इनकी "द वैंपायर्स डायरीज़" की सहनायिका नीना दोब्रेव ने अपना रोमांस सार्वजनिक किया था।
चंद्रकीर्ति
चंद्रकीर्ति - बौद्ध माध्यमिक सिद्धांत के व्याख्याता एक अचार्य।
तिब्बती इतिहासलेखक तारानाथ के कथनानुसार चंद्रकीर्ति का जन्म दक्षिण भारत के किसी 'समंत' नामक स्थान में हुआ था। लड़कपन से ही ये बड़े प्रतिभाशाली थे। बौद्ध धर्म में दीक्षित होकर इन्होंने त्रिपिटकों का गंभीर अध्ययन किया। थेरवादी सिद्धांत से असंतुष्ट होकर ये महायान दर्शन के प्रति आकृष्ट हुए। उसका अध्ययन इन्होंने आचार्य कमलबुद्धि तथा आचार्य धर्मपाल की देखरेख में किया। कमलबुद्धि शून्यवाद के प्रमुख आचार्य बुद्धपालत तथा आचार्य भावविवेक (भावविवेक या भव्य) के पट्ट शिष्य थे। आचार्य धर्मपाल नालंदा महाविहार के कुलपति थे जिनके शिष्य शीलभद्र ह्वेन्त्सांग को महायान के प्रमुख ग्रंथों का अध्यापन कराया था। चंद्रकीर्ति ने नालंदा महाविहार में ही अध्यापक के गौरवमय पद पर आरुढ़ होकर अपने दार्शनिक ग्रंथों का प्रणयन किया। चंद्रकीर्ति का समय ईस्व षष्ठ शतक का उत्तरार्ध है। योगाचार मत के आचार्य चंद्रगोमी से इनकी स्पर्धा की कहानी बहुश: प्रसिद्ध है। ये शून्यवाद के प्रासंगिक मत के प्रधान प्रतिनिधि माने जाते हैं।
इनकी तीन रचनाएँ अब तक ज्ञात हैं जिनमें से एक- 'माध्यमिकावतार'- का केवल तिब्बती अनुवाद ही उपलब्ध है, मूल संस्कृत का पता नहीं चलता। यह शून्यवाद की व्याख्या करनेवाला मौलिक ग्रंथ है। द्वितीय ग्रंथ- '' - का भी केवल आरंभिक अंश ही मूल संस्कृत में उपलब्ध है। समग्र ग्रंथ तिब्बती अनुवाद में मिलता है जिसके उत्तरार्ध (8वें परिच्छेद से लेकर 16वें परिच्छेद तक) का श्री विधुशेखर शास्त्री ने संस्कृत में पुन: अनुवाद कर विश्वभारती सीरीज (संख्या 2, कलकत्ता, 1951) में प्रकाशित किया है। इनका तृतीय ग्रंथ, संस्कृत में पूर्णत: उपलब्ध, अत्यंत प्रख्यात 'प्रसन्नपदा' है, जो नागार्जुन की 'माध्यमिककारिका' की नितांत प्रौढ़, विशद तथा विद्वत्तापूर्ण व्याख्या है। माध्यमिककारिका की रहस्यमयी कारिकाओं का गूढ़ार्थ प्रसन्नपदा के अनुशीलन से बड़ी सुगमता से अभिव्यक्त होता है। नागार्जुन का यह ग्रंथ कारिकाबद्ध होने पर भी ययार्थत: सूत्रग्रंथ के समान संक्षिप्त, गंभीर तथा गूढ़ है जिसे सुबोध शैली में समझाकर यह व्याख्या नामत: ही नहीं, प्रत्युत वस्तुत: भी 'प्रसन्नपदा' है।
चंद्रकीर्ति ने नए तर्कों की उद्वभावना कर शून्यवाद के प्रतिपक्षी तर्को का खंडन बड़ी गंभीरता तथा प्रौढ़ि के साथ किया है। बादरायण व्यास के ब्रह्मसूत्रों के रहस्य समझने के लिये जिस प्रकार आचार्य शंकर के भाष्य का अनुशीलन आवश्यक है, उसी प्रकार 'माध्यमिककारिका' के गूढ़ तत्व समझने के लिये आचार्य चंद्रकीर्ति की 'प्रसन्नपदा' का अनुसंधान नि:संदेह आवश्यक है।
चंद्रगोपाल
चंद्रगोपाल संस्कृत के विद्वान्‌ तथा ब्रजभाषा के सुकवि थे। श्री राधामाधव भाष्य, गायत्री भाष्य तथा श्री राधामाधवाष्टक संस्कृत रचनाएँ हैं। इनका जन्म सं. 1552 के लगभग हुआ था अत: इनका रचनाकाल सं. 1575 से सं. 1600 के बाद तक रहा।
वे रामराय गोस्वामी के छोटे भाई तथा गौरगोपाल के छोटे पुत्र थे। ये लोग लाहौर से आकर वृंदावन में बस गए, जहाँ अब तक इनके वंशज रहते हैं। ये सभी चैतन्य संप्रदायी श्रीराधारमणी वैष्णव हैं।
अफ्रीकी विकास बैंक
अफ्रीकी डेवलपमेंट बैंक की स्थापना 1964 में अफ्रीका में आर्थिक और सामाजिक विकास को बढ़ावा देने के उदेश्य से की गयी थी। एएफडीबी (AfDB) अफ्रीकी सरकारों और अफ्रीका के क्षेत्रीय सदस्य देशों (आरएमसी) में निवेश करने वाली निजी कंपनिया के लिए ऋण और अनुदान उपलब्ध कराती है।
यूरोपीय बैंकिंग संघ
यूरोपीय बैंकिंग संघ यूरोपीय बैंकिंग क्षेत्र का एक संगठन है जिसकी स्थापना १९६० में हुई थी। यह 30,000 अरब यूरो से अधिक की संयुक्त संपत्ति और 2.4 लाख कर्मचारियों के साथ 31 देशों में 5000 से अधिक यूरोपीय बैंकों का प्रतिनिधित्व करता है।
यूरोपीय बैंकिंग संघ में २००७ तक कुल ३१ सदस्य थे:
चंद्रवल्ली
चंद्रवल्ली कर्नाटक के चित्रदुर्ग जिले में चित्रदुर्ग पहाड़ी के पश्चिम में स्थित है। यह दीर्घकाल से किंवंदंतियों का विषय एवं सातवाहन (आंध्र) मुद्राओं का स्रोत रहा है।
पुरातत्ववेत्ताओं के उत्खनन से यहाँ दो सांस्कृतिक स्तर प्राप्त हुए हैं। प्रारंभिक स्तरों की संस्कृति मेगालिथ कब्रों की सभ्यता के निकट है। यह सभ्यता की प्रथम अवस्था है जिसमें सिक्के या चित्रित मृण्पात्र नहीं मिलते। उत्तर पाषाणकाल के प्रामाणिक अवशेषों का यहाँ अभाव है। इस संस्कृति के अंतिम दिनों में आंध्र सभ्यता के चिह्न मिलने लगते हैं। इसकी सूचना काँच की चूड़ियों, श्वेत या पीले रंग से चित्रित पात्रों एवं आंध्र सिक्कों से मिलती है। रोमन सम्राट् आगस्टस (28 ई.पू. - 14 ई.) और टाइबेरियस (14ई.-37ई.) के दीनार, यूनानी ऐंफोरा (amphora) एवं रुलेटेड (rouletted) मृद्भांड भी यहाँ मिले हैं, जिससे इनके भूमध्यसागरीय प्रदेशों से संबंध प्रमाणित होते हैं। स्पष्ट है, यह नगर आंध्र सभ्यता के प्रमुख केंद्रों एवं रोमन व्यापारिक क्षेत्र में विशिष्ट स्थान रखता रहा होगा। चंद्रवल्ली की कहान समीपवर्ती ब्रह्मगिरि की संस्कृति से पर्याप्त साम्य रखती है।
चंद्रशेखरसिंह सामंत
चंद्रशेखरसिंह सामन्त (1835 - 1904) ओडिशा निवासी भारतीय ज्योतिषी थे। इन्होने 'सिद्धान्तदर्पण' नामक एक ज्योतिषग्रन्थ की रचना की जो संस्कृत भाषा तथा ओड़िया लिपि में है।
इनका जन्म सन्‌ 1835 में पुरी के पास की खंडपाड़ा नामक एक छोटी रियासत के राजवंश में हुआ था। कुछ वैधानिक कठिनाइयों के कारण राजगद्दी अन्य को मिली तथा इन्होंने अपना जीवन गरीबी में बिताया।
उड़िया साहित्य के साथ साथ इन्हें संस्कृत के व्याकरण, काव्य तथा साहित्य की उच्च शिक्षा मिली। इनके पिता ने, जो स्वयं अच्छे विद्वान थे, इन्हें ज्योतिष का ज्ञान कराया। उड़िया और संस्कृत को छोड़ अन्य भाषाओं का ज्ञान इन्हें न था और न उस समय छपी हुई पुस्तकें ही उपलब्ध थीं, परंतु ग्रह, नक्षत्र और तारों की विद्या ने इन्हें आकर्षित किया। फलत: ताड़पत्रों पर हस्तलिखित, गणित ज्योतिष के प्राचीन सिद्धांत ग्रंथों का इन्होंने अध्ययन आरंभ किया। इन्हें यह देखकर बड़ा आश्चर्य हुआ कि इन ग्रंथों के कथनों और निरीक्षण से देखी हुई बातों में बड़ा भेद था। अतएव इन्होंने आवश्यक सरल यंत्रों का स्वयं निर्माण किया तथा ग्रहों और नक्षत्रों के उदय, अस्त और गति का, बिना किसी दूरदर्शक यंत्र की सहायता के, निरीक्षण कर अपनी नापों और फलों को उड़िया लिपि तथा संस्कृत भाषा के लिखे सिद्धांतदर्पण नामक ग्रंथों में नियमानुसार क्रमबद्ध किया।
भारतीय ज्योतिषियों में केवल चंद्रशेखर ही ऐसे थे जिन्होंने चंद्रमा की गति के संबंध में स्वतंत्र तथा मौलिक रूप से चांद्र क्षोभ, विचरण और वार्षिक समीकार का पता लगाया। पहले के भारतीय ग्रंथों में इनका कहीं पता नहीं है। इन्होंने और लंबन की अधिक यथार्थ नाप भी ज्ञात की। बिना किसी दूरदर्शक की सहायता तथा गाँव में बनाए, सस्ते और सरल यंत्रों से ज्ञात की गई इनकी नापों की परिशुद्धता की भूरि भूरि प्रशंसा यूरोपीय विद्वानों ने की है।
मॉण्डर (Maunder) के अनुसार यूरोपीय ज्योतिषियों द्वारा आधुनिक, बहूमूल्य एवं जटिल यंत्रों की सहायता से ज्ञात की हुई नापों और इनकी नापों में आश्चर्यजनक अत्यल्प अंतर है। यह अंतर बुध के नाक्षत्रकाल में केवल 0.00007 दिन तथा शुक्र के नाक्षत्रकाल में केवल 0.0028 दिन है। इनकी दी हुई ग्रहों की रविमार्ग (क्रांति वृत्त) से कक्षानति की नाप चाप की एक कला तक शुद्ध है। इन बातों से इनके कार्य की महत्ता का ज्ञान होता है।
ज्योतिष विद्या (फलित और गणित) से ग्रामवासियों की सेवा करते हुए, इन्होंने सारा जीवन गरीबी में साधुओं सा बिताया। ये बालकों के समान सरल स्वभाव के, अति धार्मिक तथा सत्यवादी थे। इन्होंने अपने सारे जीवन का परिश्रम, अर्थात्‌ स्वरचित बृहद्ग्रंथ सिद्धांतदर्पण जगन्नाथ जी को समर्पित किया था और उन्हीं की पुरी में सन्‌ 1904 में इन्होंने मोक्षलाभ किया।
डेनिश मिशन
भारत में १८०० में वार्ड कैरे और मार्शमैन द्वारा स्थापित संस्था जिसका उद्देश्य ईसाई धर्म का प्रचार-प्रसार करना था। इसकी स्थापना कलकत्ता से थोड़ी दूर स्थित अंग्रेजों के उस समय के गढ़ श्रिरामपुर में की गई थी।
चार्म्ड
चार्म्ड एक अमेरिकी टेलीविजन श्रृंखला हैं जो मूल रूप से अक्टूबर 7, 1998 से लेकर मई 21, 2006, तक अब निश्चेष्ट द डब्ल्यूबी टेलीविजन नेटवर्क पर प्रसारित हुआ था। श्रृंखला का सृजन  लेखक कॉन्स्टेंस एम. बर्ग द्वारा 1998 में किया गया था, व इसका निर्माण एरोन स्पेलिंग और उनकी "स्पेलिंग टेलीविजन" कंपनी ने किया।
गोआ सरकार
गोवा सरकार, एकसदनीय व्यवस्था वाली विधायिका है जिसके अंतर्गत एक चालीस सदस्यों वाली विधान सभा आती है, जिसका मुखिया मुख्यमंत्री होता है। राज्य के राज्यपाल की नियुक्ति भारत के राष्ट्रपति द्वारा की जाती है। राज्यपाल की भूमिका अधिकतर समारोहिक ही होती है, लेकिन यह तय करने में कि अगली सरकार कौन बनायेगा या फिर विधायिका को निलंबित करने की स्थिति में वो एक महत्वपूर्ण भूमिका निभाता है।
अपनी आज़ादी से लेकर 1990 तक गोवा पर स्थायी सरकारों का शासन रहा है पर उसके बाद गठबंधन के दौर के कारण राज्य में राजनैतिक अस्थिरता का माहौल है। गोवा ने 15 साल के अंतराल, यानि 1990 से 2005 के दौरान 14 सरकारें देखीं है। 2005 में राज्यपाल ने विधान सभा को भंग करके राज्य में राष्ट्रपति शासन लगा दिया था।
नीना दोब्रेव
नीना दोब्रेव (जन्म: नीना कोन्स्टेनटिनोवा दोब्रेवा, ; जनवरी 9, 1989) बल्गेरियाई-कैनेडियन अभिनेत्री और मॉडल हैं। इन्होंने "दॅग्रासि: नेक्स्ट जनरेशन" के छठे से नौवें सत्र में मिया जोन्स, एकल किशोर माँ, की भूमिका निभाई थी। यह वर्तमान समय में सीडब्ल्यू टेलीविजन नेटवर्क के अलौकिक-किशोर ड्रामा टीवी श्रृंखला "द वैंपायर्स डायरीज़" में एलीना गिल्बर्ट और कैथरीन पियर्स का किरदार निभाती हैं।
नीना दोब्रेव का जन्म सोफिया, बुल्गारिया में हुआ था। जब यह दो वर्ष कि थी तब यह कनाडा चली गईं थीं, तथा इनका पालन-पोषन टोरंटो, ओण्टारियो में हुआ। वह धाराप्रवाह फ्रेंच, अंग्रेजी और बुल्गारियन भाषाएँ बोलतीं हैं। इनकी माँ कलाकार और पिता कंप्यूटर वैज्ञानिक हैं।
हम लोग (टीवी धारावाहिक)
हम लोग (टीवी धारावाहिक):
हम लोग भारतीय टेलीविजन पर प्रसारित होने वाला पहला सोप-ओपेरा था। यह भारत के एक-मात्र टेलीविज़न चैनल दूरदर्शन पर प्रसारित किया जाता था। इसका प्रसारण 7 जुलाई 1984 को प्रारम्भ हुआ व यह शीघ्र ही अत्यंत लोकप्रिय हो गया। भारतीय दर्शकों को यह धारावाहिक इतना पसन्द आया कि इसके चरित्र विख्यात हो गए व लोगों कि रोज़-मर्रा की बातचीत का मुद्दा बन गए। हम लोग 1980 के दशक के भारतीय मध्यम-वर्गीय परिवार व उनके दैनिक संघर्ष और आकांक्षाओं की कहानी है। हम लोग का विचार तत्कालीन सूचना एवं प्रसारण मंत्री वसंत साठे को उनकी 1982 की मेक्सिको यात्रा के बाद आया। हम लोग की योजना का विकास लेखक मनोहर श्याम जोशी, जिन्होनें इस धारावाहिक की पटकथा लिखी व पी. कुमार वासुदेव, एक फ़िल्मकार जिन्होनें इसका निर्देशन किया, की सहायता से किया गया।
रानी दुर्गावती विश्वविद्यालय, जबलपुर
रानी दुर्गावती विश्वविद्यालय मध्य प्रदेश के जबलपुर जिले में स्थित है विश्वविद्यालय का कैम्पस का प्रशासनिक भवन, उद्यान, विश्वविद्यालय का Bped ग्राउंड जहाँ बॉलीबाल , क्रिकेट तथा अन्य खेलों के लिए मशहूर है वही विश्वविद्यालय का प्रकृति का नजारा बेहद सुंदर है विश्वविद्यालय का विधि विभाग कानूनी शिक्षा के लिए और अन्य सभी विभाग सर्वश्रेष्ठ संस्थान है। विश्वविद्यालय के मुख्य भवन में रानीदुर्गावती की प्रतिमा महिलाशक्ति का प्रतीक है। सन १९८३ में मध्य प्रदेश सरकार ने जबलपुर विश्वविद्यालय का नाम बदलकर रानी दुर्गावती विश्वविद्यालय कर दिया।
विश्वविद्यालय का गठन और स्थापना 12 जून 1956 को जबलपुर विश्वविद्यालय अधिनियम, 1956 (1956 का अधिनियम संख्या 22) के तहत, जबलपुर राजस्व जिले के क्षेत्रीय अधिकार वाले क्षेत्र पर हुई थी। यह 1961 में सरस्वती विहार, पचपेड़ी, जबलपुर में अपने वर्तमान स्थान पर स्थानांतरित हो गया।
7 जून 1983 को अधिनियम 1983 के 23 नंबर के तहत विश्वविद्यालय का नाम बदलकर, गढ़ मंडला की प्रसिद्ध शूरवीर गोंड रानी के सम्मान में रानी दुर्गावती विश्व विद्यालय रखा गया। इसका पुनर्गठन एम.पी. १९७३ विश्वविद्यालय अधिनियम के तहत कर इसके अधिकार क्षेत्र में जबलपुर, मंडला, सिवनी, बालाघाट और नरसिंहपुर, कटनी, डिंडोरी, छिंदवाड़ा आदि भी शामिल कर दिया गया।
विश्वविद्यालय परिसर 99.63 एकड़ (403,200 मी) प्राकृतिक सौंदर्य और पर्यावरण के अनुकूल परिवेश में फैला हुआ है। यहाँ एक प्रशासनिक ब्लॉक, लॉ डिपार्टमेंट, कला संकाय भवन, भौतिकी, रसायन विज्ञान, गणित, योगा, मैनेजमेंट, जैव विज्ञान, प्रणाली विज्ञान और शारीरिक शिक्षा विभागों के शिक्षण और अनुसंधान भवन आदि स्थित है। इसमें एक केंद्रीय पुस्तकालय, कंप्यूटर सेंटर, यूएसआईसी, प्रबंधन संस्थान विश्वविद्यालय, और अन्य सुविधाएं जैसे लड़को और लडिकियों के हॉस्टल, यूनिवर्सिटी हेल्थ सेंटर, यूनिवर्सिटी गेस्ट हाउस, कैंटीन और आवासीय क्वार्टर बने हुए हैं। कैंपस में पोस्ट ऑफिस, बैंक और प्रिंटिंग प्रेस जैसी अन्य सुविधाएं भी हैं। इसलिए, यह कहना संभव है कि विश्वविद्यालय परिसर जबलपुर शहर के भीतर खुद में एक शहर है।
यूजीसी-अकादमिक स्टाफ कॉलेज (डॉ. शंकर दयाल शर्मा भवन) देश में सर्वश्रेष्ठ में से एक है। इसने अब तक 73 अभिविन्यास कार्यक्रम और 195 रिफ्रेशर पाठ्यक्रम संचालित किए हैं। इन पाठ्यक्रमों से 7600 से अधिक शिक्षक लाभान्वित हुए हैं।
निम्न उल्लेखनीय संस्थान जो विश्वविद्यालय मे शामिल हैं:
अदामिंते माकन अबू
मलयालम चलचित्र जिसे 2011 में हुए राष्ट्रीय चलचित्र समारोह में सर्वश्रेष्ठ फीचर फिल्म और सर्वश्रेष्ठ अभिनेता सहित ४ राष्ट्रीय पुरस्कार मिले। इसे 2011 में भारत की तरफ से ऑस्कर पुरस्कारों के लिए आधिकारिक प्रविष्टि भी घोषित किया गया था। मानवीय मूल्यों को समझाने वाली यह एक साधारण रूप से कही गई कहानी है। जो हृदय पर अमिट छाप छोड़ती है।
इस चलचित्र के निर्देशक, लेखक और सह निर्माता सलीम अहमद हैं। यह उनकी पहली फिल्म है। मुख्य भूमिका सलीम कुमार और जरीना वहाब ने निभायी है।
इस फिल्म की कहानी एक गरीब मुस्लिम परिवार के इर्द-गिर्द घूमती है। इसका मुख्य किरदार बहुत ही मुश्किलों के बाद हज जाने के लिए पैसे जुटा पाता है।
वालेरी लेवोनेव्स्किय
वालेरी स्तानिस्लावोविच लेवोनेव्स्किय (, ) बेलारूसी सामाजिक कार्यकरता, राजनितिज्ञ और विगत राजनितिक बंदी हैं। एमनेस्टी इण्टरनेशनल ने इन्हे "अंतरात्मा का बंदी" स्विकृत किया है।।
वालेरी का जन्म अगस्त 15, 1963, को ग्रोडनो नगर में एक बड़े परिवार में हुआ था।
वर्ष 1996 से यह बेलारूस गणराज्य के उद्यमियों की हड़ताल की समिति के नेता है। साल 2001 में यह बेलारूस के राष्ट्रपति के पद के उम्मीदवार के रूप में खड़े हुए थे।
2004-2006 – बेलारूस गणराज्य की दंड-विधि संहिता के 368 अनुच्छेद के 2 भाग के अनुसार (बेलारूस गणराज्य के राष्ट्रपति का अपमान) जेल काटा रहा संपत्ति की जब्ती के साथ।
विवाहित। चार बच्चें हैं।
हल्लीशक
हल्लीशक महाभारत में वर्णित एक नृत्यशैली है। इसका एकमात्र विस्तृत वर्णन महाभारत के खिल्ल भाग हरिवंश (विष्णु पर्व, अध्याय 20) में मिलता है। विद्वानों ने इसे रास का पूर्वज माना है साथ ही रासक्रीड़ा का पर्याय भी। आचार्य नीलकंठ ने टीका करते हुए लिखा है - 'हस्लीश क्रेडर्न एकस्य पुंसो बहुभि: स्त्रीभि: क्रीडन सैव रासकीड़'। (हरि. 2.20.36) 'हल्लीशक' का शाब्दिक अर्थ है - 'हल का हत्था'।
यह नृत्य स्त्रियों का है जिसमें एक ही पुरुष श्रीकृष्ण होता है। यह दो दो गोपिकाओं द्वारा मंडलाकार बना तथा श्रीकृष्ण को मध्य में रख संपादित किया जाता है। हरिवंश के अनुसार श्रीकृष्ण वंशी, अर्जुन मृदंग, तथा अन्य अप्सराएँ अनेक प्रकार के वाद्ययंत्र बजाते हैं। इसमें अभिनय के लिए रंभा, हेमा, मिश्रकेशी, तिलोत्तमा, मेनका, आदि अप्सराएँ प्रस्तुत होती हैं। सामूहिक नृत्य, सहगान आदि से मंडित यह कोमल नृत्य श्रीकृष्णलीलाओं के गान से पूर्णता पाता है। इसका वर्णन अन्य किसी पुराण में नहीं आता। भासकृत बालचरित्‌ में हल्लीशक का उल्लेख है। अन्यत्र संकेत नहीं मिलता।
दौलतनगर, गाज़ीपुर
दौलतनगर (Daulatnagar) भारत के उत्तर प्रदेश राज्य के गाज़ीपुर ज़िले में स्थित एक गाँव है।
दौलतनगर गाज़ीपुर ज़िले के सादात ब्लाक में स्थित है यह सादात रेलवे स्तेशन से पूर्व में है गाव के उत्तर में शीतला मा का मन्दिर है- गाँव का डाकघर मनबोध चौबे के घर है यहाँ काली माँ, बरम बाबा तथा मरि माँ का मन्दिर है।
हस्तलेखविज्ञान
हस्तलेखविज्ञान के अंतर्गत हस्तलेख का वैज्ञानिक परीक्षण आता है, जिसका मुख्य उद्देश्य यह निश्चित करना होता है कि कोई लेख व्यक्तिविशेष का लिखा हुआ है या नहीं।
लेखनकला अर्जित संपत्ति है, जिसे मनुष्य अभ्यास से प्राप्त करता है। लेखक की मनोवृत्ति तथा उसकी मांसपेशियों के सहयोग के अनुसार उसके लेख में विशेषताएँ उत्पन्न हो जाती हैं। इन विशेषताओं के कारण प्रत्येक व्यक्ति का लेख अन्य व्यक्ति के लेख से भिन्न होता है। जिस प्रकार हम किसी मनुष्य की पहचान उसके सामान्य तथा विशिष्ट लक्षणों को देखकर कर सकते हैं उसी प्रकार किसी लेख के सामान्य तथा विशिष्ट लक्षणों की तुलना करके हम उसे पहचान सकते हैं। मनुष्य के रंग, रूप, कद आदि उसके सामान्य लक्षण हैं तथा मस्सा, तिल, चोट के निशान, आदि विशिष्ट लक्षण हैं। इसी प्रकार लेख की गति, उसके प्रवाह की अबाधता, उसका झुकाव, कौशल तथा हाशिया, पंक्तियों की सिघाई आदि उसके सामान्य लक्षण हैं और अक्षरों के विभिन्न आकार विशिष्ट हैं। दो लेखों के इन्हीं दो प्रकार के लक्षणों का मिलान करके विशेषज्ञ इस निष्कर्ष पर पहुँचता है कि उनका लिखनेवाला एक ही व्यक्ति है या नहीं।
विशिष्ट लक्षण, जिनको हम व्यक्तिगत विशेषताएँ भी कह सकते हैं, दो प्रकार के होते हैं - प्रत्यक्ष तथा अप्रत्यख। प्रत्यक्ष विशेषताएँ उन प्रकट विशेषताओं को कहते हैं जो सामान्य लेखनप्रणाली से विशिष्ट रूप से भिन्न हों, जैसे कुछ लोग अक्षरविशेष को सामान्य आकार का न बनाकर किसी विशिष्ट आकार का बनाते हैं।
'अप्रत्यक्ष विशेषता' व्यक्तिविशेष के लेख में पुन: पुन: मिलनेवाली उस विशेषता को कहेंगे जिसकी ओर सामान्यतया ध्यान नहीं जाता है। क्योंकि इनकी ओर प्राय: न उस लेखक का ध्यान होता है जो अपने लेख को छिपाने के लिए बिगाड़कर लिखता है, न उस जालसाज का ध्यान होता है जो दूसरे के लेख की नकल चाहता है, अत: लेख के पहचानने में इनका विशेष महत्व हो जाता है।
हस्तलेखविज्ञान के अंतर्गत लेखन सामग्री तथा प्रक्षिप्त, अर्थात्‌ बाद में बढ़ाए गए, लेखों का परीक्षण भी आता है, क्योंकि इनसे भी लेख संबंधी प्रश्नों को हल करने में सहायता मिलती है।
आजकल न्यायालय में यह विवाद बहुधा उठा करते हैं कि अमुक लेख किस व्यक्ति का लिखा हुआ है। ऐसी तथा अन्य तत्सदृश परिस्थितियों में हस्तलेख विशेषज्ञ की विशेष आवश्यकता होती है। सामान्यत: न्यायालय में किसी अन्य व्यक्ति की राय ग्राह्य नहीं होती है। किंतु ऐसी परिस्थिति में हस्तलेख विशेषज्ञ की राय भारत साक्ष्य अधिनियम की धारा 45 के अधीन ग्राह्य होती है और उसका विशेष महत्व भी होता है। उक्त धारा 45 के अधीन उन व्यक्तियों की राय भी ली जा सकती है जो उस व्यक्ति के लेख से सुपरिचित हों और उसे पहचानने में अपने को समर्थ कहें।
हस्तलेख विशेषज्ञ पहले भी होते थे, विशेषतया विदेशों में। वे प्राय: अक्षरों की बनावट को देखकर अपनी राय दिया करते थे, जिसका कोई वैज्ञानिक आधार नहीं होता था और त्रुटि का पर्याप्त अवसर रहता था। 19वीं शताब्दी के उत्तरार्ध में एम्स, हेगन, आसबर्न आदि विद्वानों ने हस्तलेख पहचानने की कला को विकसित करके उसे विज्ञान के स्तर पर पहुंचाया। भारत में इस विज्ञान के प्रथम विशेषज्ञ श्री चार्ल्स आर. हार्डलेस थे, जो सन्‌ 1884 में कलकत्ते के तारघर में लिपिक थे। उनकी हस्तलेखविज्ञान में दक्षता को देखकर सन्‌ 1900 ई. में उनको बंगाल सरकार ने अपना हस्तलेख विशेषज्ञ नियुक्त किया था। आजकल भारत में विभिन्न सरकारों के अपने अपने कार्यालय हैं, जिनमें सुशिक्षित विशेषज्ञ रहते हैं। इसे अतिरिक्त कुछ ऐसे विशेषज्ञ भी हैं जो राय देने का काम निजी तौर पर करते हैं।
वंगारी मथाई
वंगारी मथाई (१ अप्रैल, १९४० - २५ सितंबर २०११) केन्याई पर्यावरणविद् और राजनीतिक कार्यकर्ता थीं। ये ग्रीन बेल्ट आंदोलन की संस्थापक और महिला अधिकारों के लिए लड़ने वाली प्रसिद्ध केन्याई राजनितिज्ञ और समाजसेवी थीं। उन्हें साल 2004 में नोबेल पुरस्कार प्रदान किया गया था। वे नोबेल पुरस्कार पाने वाली पहली अफ्रीकी महिला थी|
उन्होंने अमेरिका और कीनिया में उच्चशिक्षा अर्जित की। १९७० के दशक में माथे ने ग्रीन बेल्ट आंदोलन नामक गैर सरकारी संगठन की नीव डालकर पौधरोपण, पर्यावरण संरक्षण और महिलाओं के अधिकारों की ओर ध्यान दिया। २००४ में "सतत विकास, लोकतंत्र और शांति के लिए के लिए अपने योगदान" की वजह से नोबेल शांति पुरस्कार प्राप्त करने वाली पहली अफ्रीका महिला और पहली पर्यावरणविद् बनी। वर्ष २००५ में इन्हें जवाहर लाल नेहरू पुरस्कार से सम्मानित किया गया।
वे २००२ में सांसद बनी और कीनिया की सरकार में मंत्री भी रहीं। २६ सितंबर २०११ को नैरोबी में उनका निधन हो गया।
स्मरदीपिका
स्मरदीपिका एक कामशास्त्रीय संस्कृत ग्रन्थ है (स्मर= काम ; दीपिका = दीपक)। इसकी रचना १४वीं या १५वीं शताब्दी में मीननाथ (या कद्र, रूद्र या गर्ग) ने की थी।
यह कई तरह से रतिरहस्य से अत्यन्त समानता रखती है। किन्तु इन दो ग्रन्थों में यौन आसनों के नाम और उनका वर्णन भिन्न है। नायिकाओं का वर्गीकरण और उनका वर्णन भी अलग-अलग हैं। गर्भ के समय शिशु का लिंग नियंत्रित करने की विधि भी अलग-अलग बतायी गयीं हैं। इस ग्रंथ में विशेष रूप से विभिन्न यौन आसनों के बारे में बताया गया है।
परचित्‍तज्ञान
दूरसंवेदन, मन:पर्यय या परचित्‍तज्ञान (अंग्रेजी: Telepathy) एक ऐसी शक्ति है, जिससे दूर बैठे व्यक्ति की मानसिक स्थिति से सम्पर्क किया जा सकता है। प्राचीनकाल में इसके माध्यम से सिद्ध लोग एक दूसरे से वार्तालाप किया करते थे।
अव्यय
किसी भी भाषा के वे शब्द अव्यय (Indeclinable या inflexible) कहलाते हैं जिनके रूप में लिंग, वचन, पुरुष, कारक, काल इत्यादि के कारण कोई विकार उत्पत्र नहीं होता। ऐसे शब्द हर स्थिति में अपने मूलरूप में बने रहते है। चूँकि अव्यय का रूपान्तर नहीं होता, इसलिए ऐसे शब्द अविकारी होते हैं। अव्यय का शाब्दिक अर्थ है- 'जो व्यय न होअव्यय पांच प्रकार के होते हैं-
. क्रिया-विशेषण अर्थ के अनुसार क्रिया-विशेषण के चार भेद हैं- क्रिया-विशेषण
अर्थ के अनुसार क्रिया-विशेषण के चार भेद हैं-  क्रिया-विशेषण
ओलम्पिक चार्टर
ओलम्पिक चार्टर ओलिंपिक खेलों के संगठन और ओलिंपिक आंदोलन को नियंत्रित करने के लिए नियमों और दिशा निर्देशों का एक सेट है। अन्तर्राष्ट्रीय ओलम्पिक समिति (आईओसी) द्वारा अपनाया गया, यह मौलिक सिद्धांतों, नियम और कानूनों का संहिताकरण है। इसका पिछला अद्यतन फरवरी 11, 2010, को हुआ था। चार्टर में प्रयोग होने वाली आधिकारिक भाषाए फ्रेंच और अंग्रेजी हैं। अगर, किसी भी समय, पाठ के संस्करणों के बीच कोई विसंगति है तो पाठ के फ्रेंच भाषा के रूप को प्रमुखता दी जाती है।
ओलम्पिक के सम्पूर्ण इतिहास के दौरान, ओलम्पिक चार्टर ने अक्सर ओलम्पिक विवादो के परिणामों का निर्णय लेने में प्रमुख भूमिका निभाई है। अपने परिचय में व्यक्त, ओलम्पिक चार्टर के 3 मुख्य उद्देश्य हैं:
विकिमीडिया संस्थान
विकिमीडिया संस्थान एक अमेरिकी गैर-लाभकारी संस्थान है, जिसका मुख्यालय सैन फ्रांसिस्को, कैलिफोर्निया में स्थित है। इसकी स्थापना जिमी वेल्स ने 20 जून 2003 को की थी। यह दान में प्राप्त पैसों से संचालित होता है। इस संस्थान की सबसे अधिक प्रसिद्ध परियोजना विकिपीडिया है। इसके अलावा भी कई अन्य परियोजनाओं को शुरू किया गया था। जिसमें "विक्षनरी" (शब्दकोश), विकिस्रोत, विकिसमाचार, विकिसूक्ति, विकिपुस्तक, विकियात्रा आदि हैं। इसके अलावा कई ऐसे प्रकल्प भी है, जिसमें सभी भाषाओं के सदस्य योगदान देते हैं। इसमें "मेटा विकि", "इनक्यूबेटर", "कॉमन्स" आदि हैं।
विकिमीडिया संस्थान का उद्देश्य मुफ्त लाइसेंस या सार्वजनिक कार्यक्रम ("public domain") के अन्तर्गत, शैक्षणिक सामग्री एकत्रित करके विश्व के लोगों को सशक्त एवं व्यस्त बनाना, एवं इसे भूमण्डल में प्रभाविकता से प्रसारित करना है।
अध्यायों के अन्तरजाल की सहायता से, संस्थान एक से अधिक भाषा के लिये विकि प्रोजेक्ट एवं अन्य प्रयत्न, जो कि उद्देश्य की और अग्रसर है, की सहायता एवं विकास के लिये मूलभूत और संगठित ढांचा प्रदान करता है। संस्थान इन प्रॉजेक्ट्स की मदद से निरन्तर इंटरनेट पर मुफ्त उपयोगी सूचना उपलब्ध करायेगा।
विकिमीडिया फ्लोरिडा, अमेरिका के कानून के अंतर्गत एक बिना-लाभार्जन की दानपुण्य संस्था है। पूरी तरह से हिसाब रखने वाला विकिमीडिया संस्थान गाइडस्टार एवं इसकी भागीदार साइटों पर एक दानपुण्य संस्था के रूप में सूचित है। विकिमिडिया संस्थान अमेरिका में ५०१(सी)(३) कर-मुक्त स्थिति में है।
विकिमीडिया संस्थान प्रसिद्ध कार्यकारी एनसायक्लोपीडिया, विकिपीडिया, २००६ के अंत तक विश्व में सबसे ज्यादा देखी जाने वाली १५ वेबसाइटों में से एक, को सहयोग देता है। जनवरी, २००१ में विकिपीडिया की स्थापना, एवं जून, २००३ में विकिमीडिया संस्थान की समविष्टि से इसकी प्रगति विस्मयित रही है। अंग्रेजी-भाषा विकिपीडिया, इसका प्रथम कार्यक्रम, समाविष्टि के बाद से १.३५ लाख लेखों से आज १५० लाख लेख तक पहुँच गया है। ३९ अन्य-भाषाओं की विकिपीडिया पर अपनी भाषा में १००,००० से ज्यादा लेख लिखे जा चुके हैं।
साथ ही साथ, संस्थान विकिपीडिया के अतिरिक्त, अन्य कई प्रोजेक्टों को संचालित करता है, जैसे कि विकिमीडिया कोमन्स, मुफ्त चित्रों एवं मीडिया का संग्रहण, जिसने नवंबर २००६ में दस लाख चित्रों का आंकडा पार किया है। विक्शनरी, मुफ्त शब्दकोष, ८ अलग-अलग भाषाओं में ५०,००० शब्दों से ज्यादा प्रविष्टियां रखता है, जिनमें से तीन २००,००० से ज्यादा परिभाषायें रखते हैं। विकिसोर्स, एक भौतिक स्रोत संग्रहण, लगभग १५०,००० पृष्टों का संग्रहण है। विकिकोटे (उद्धरण), विकिबुक्स (आपसी सहयोग से लिखी पुस्तकें), विकिन्यूज (नगरीय समाचार पत्र), विकिवर्सिटी (पाठ्यक्रम विकास), ये सब उसी रफ्तार से अग्रसर है।
कुल मिलाकर, इन कार्यक्रम में ७८ लाख से अधिक पृष्ट, २२ लाख से अधिक चित्र, एवं ५० लाख से अधिक पंजीकृत खाते हैं।
विकिट्रेवल, ओमेगाविकि, एवं विकिआ, संस्थान के द्वारा संचालित कार्यक्रम नहीं है।
इंडियाना राज्य प्रतीकों की सूची
संयुक्त राज्य अमेरिका के राज्य इंडियाना के 12 आधिकारिक राज्य प्रतीक व अन्य निर्दिष्ट आधिकारिक वस्तुएँ हैं। मुख्यतः सूची में वर्णित प्रतीक आधिकारिक तौर पर इंडियाना जनरल असेंबली (इंडियाना महासभा) के अधिनियम के द्वारा बनाए गए व मान्यता प्राप्त हैं तथा राज्य के राज्यपाल द्वारा कानून में हस्ताक्षर किए हुए हैं। ये इंडियाना कोड शीर्षक 1, अनुच्छेद 2, राज्य प्रतीक में सूचीबद्ध हैं जो इन वस्तुओं की दिखावट और उपयुक्तता को भी विनियमित करता है।
अन्य अमेरिकी राज्यों की तुलना में इंडियाना के कुछ ही आधिकारिक प्रतीक हैं। सबसे पहला प्रतीक इंडियाना की मुहर (सील) था, जिसे 1801 में इंडियाना राज्यक्षेत्र के लिए तथा 1816 में इंडियाना राज्य द्वारा आधिकारिक बनाया गया था। लगभग एक सदी के लिए केवल इसने ही राज्य के एकमात्र प्रतीक की भूमिका निभाई थी। 1913 में राज्य गीत को अभिग्रहण करके उसे राज्य का दूसरा प्रतीक घोषित कर दिया गया। कई वर्षों तक इंडियाना ही एकमात्र ऐसा राज्य था जिसका कोई भी आधिकारिक ध्वज नहीं था। आधिकारिक राज्य बैनर को 1917 में अपनाया गया और 1955 में इसका नाम बदलकर इसे राज्य ध्वज का दर्जा दिया गया। इंडियाना का नवीनतम प्रतीक राज्य राइफ़ल है, जिसका नाम ग्राउज़लैंड राइफ़ल है। इसको वर्ष 2012 में 117वी इंडियाना महासभा के दूसरे नियमित सत्र में 48–2 के मतों के साथ अपनाया गया था।
श्री मरिअम्मन मंदिर, सिंगापुर
श्री मरिअम्मन मंदिर सिंगापुर का प्राचीनतम उपलब्ध हिन्दू मंदिर है। यह एक अगम मत का मंदिर है और द्रविड़ स्थापत्य शैली में निर्मित है।
नदेसर मस्जिद
नदेसर मस्जिद : ऐतिहासिक, सांस्कृतिक, प्राचीन व धार्मिक नगरी काशी में कई मस्जिदें ऐसी हैं जिनकी चर्चा हर खास-ओ-आम की जुबान पर रहती है। इनमें नदेसर जामा मस्जिद भी प्रमुख है। इसकी ऊंची मीनार आकर्षण का केंद्र है। इस इलाके से गुजरने वाले प्रत्येक शख्स की निगाह खुद-ब-खुद मस्जिद की ओर उठ जाती है। यह मस्जिद दर्शनीय है। मस्जिद का मीनार 90 फुट ऊंचा और खूबसूरत है। मीनार के ऊपरी गुम्बद की डिजाइन सऊदी अरब की एक मस्जिद से ली गई है। इसमें बड़ी संख्या में नमाजी एक साथ नमाज़ अदा कर सकते हैं। अलविदा, ईद व बकरीद की नमाज में यह छोटी पड़ जाती है और स्थान भर जाने के बाद बाहर सड़क पर नमाज अदा की जाती है। यहां 15 वें रमज़ान में खत्म तरावीह होगी। मस्जिद में 100 से अधिक सीलिंग फैन लगे हैं। 80 से 95 नमाज़ी एक साथ वजू बना सकते हैं। नमाजियों की सुविधा का पूरा ख्याल रखा जाता है। मस्जिद में बिजली चले जाने पर जेनरेटर की भी व्यवस्था है। पंचवक्ता, जुमा, ईद व बकरीद की नमाज की इमामत करने वाले हजरत मौलाना मजहरुल हक ने मंगलवार को बताया कि हजरत मौलाना तसल्ली हुसैन (रह.) ने इस मस्जिद का नवनिर्माण कराया। उनकी मेहनत और कोशिशों से आज यह मस्जिद कुछ आलीशान मस्जिदों में शुमार है। इस मस्जिद की व्यवस्था की जिम्मेदारी यहां के नमाजी बखूबी निभाते हैं।
फैस्टिवल (पाठ से वाक)
फेस्टिवल (Festival) एक बहुभाषी वाक संश्लेषण सोफ़्टवेयर प्रोग्राम है। इसका विकास मूलतः अलन डब्ल्यू ब्लैक (Alan W. Black) ने एडिनबर्ग विश्वविद्यालय के 'सेन्टर फार स्पीच टेक्नालोजी रिसर्च' में की थी। इसके अलावा कार्नेगी मेलन विश्वविद्यालय ने भी इसमें काफी योगदान दिया है। यह बीएसडी लाइसेंस (BSD License) से मिलता-जुलता मुक्त साफ्टवेयर लाइसेंस द्वारा उपलब्ध है। .
तकनीकी वस्त्र
तकनीकी वस्त्र (Technical textile) उन वस्त्रों को कहते हैं जिनका निर्माण ऐसे उद्देश्यों के लिये किया जाता है जिनके निर्माण में सौन्दर्य (aesthetics) गौण होता है और कार्य-सम्पादन (functionality) मुख्य मुद्दा होता है। यह एक उभरता हुआ क्षेत्र है। तकनीकी वस्त्रों का बहुत से अन्य उद्योगों में उपयोग होता है।
वाहनों (गाड़ियों) में उपयोग में आने वाले वस्त्र, चिकित्सा में उपयोग किये जाने वाले वस्त्र, भू-वसन (geotextiles, तटबन्धों की मजबूती के लिये प्रयुक्त), कृषिवसन (agrotextiles, फसलों की सुरक्षा के लिये प्रयुक्त), सुरक्षा वस्त्र (ऊष्मा एवं विकिरण से सुरक्षा, अग्नि-सुरक्षा) आदि तकनीकी वस्त्र के कुच्ह उदाहरण हैं।
शृंगारिक साहित्य
शृंगारिक साहित्य (Erotic literature) वह है जो पाठक में कामोत्तेजना पैदा करे या पैदा करने के निमित्त लिखी गयी हो। ऐसा साहित्य उपन्यास, लघुकथा, काव्य, सत्यकथा, या 'सेक्स-मैनुअल' के रूप में हो सकते हैं। इसमें कल्पना का सहारा लिया जा सकता है या वास्तविक घटनाओ का। काफी पुरुष एवं महिलाएं इसका प्रयोग हस्त-मैथुन के लिए उत्तेजना बढ़ाने हेतु भी करते हैं।
निशान-ए–पाकिस्तान
निशान-ए–पाकिस्तान (उर्दु: نشان پاکستان), पाकिस्तान सरकार द्वारा प्रदान किया जाने वाला सर्वोच्च नागरिक सम्मान है, जिसे उच्चतम दर्जे की देश सेवा और पाकिस्तान राष्ट्र के प्रति की गयी सेवाओं के लिए प्रदान किया जाता है। यह सम्मान 19 मार्च 1957 को स्थापित किया गया था।
पाकिस्तान के सबसे प्रतिष्ठित पुरस्कार निशान-ए-पाकिस्तान को पाकिस्तान द्वारा प्रदत्त अन्य सम्मानों के विपरीत, बहुत कम लोगों को प्रदान किया जाता है। सम्मान प्रदान करने से पहले, प्राप्तकर्ता की योग्यता का मूल्यांकन, राष्ट्र, अंतरराष्ट्रीय समुदाय और विदेशी संबंधों के प्रति दी गयी उसकी विशिष्ट सेवाओं के आधार पर किया जाता है। अन्य नागरिक पुरस्कारों की समान इस पुरस्कार की घोषणा भी पाकिस्तान के स्वतंत्रता दिवस 14 अगस्त को की जाती है और अलंकरण समारोह का आयोजन 23 मार्च को होता है। प्राप्तकर्ता इसे अपने नाम के साथ जोड़ने का अधिकार रखता है।
अश्‍लील ग्रंथ
कला, साहित्य, फोटोग्राफी, फिल्म, मूर्तिकला, चित्रकला आदि का वह रूप जो कामोत्तेजक हों, अश्लील साहित्य या इरोटिका (Erotica) कहलाते हैं। वर्तमान काल में यह मानव-शरीर-रचना एवं कामुकता का उच्च कला के माध्यम से निरूपण है। इस मामले में यह 'पोर्नोग्राफी' से भिन्न है।
विश्व का आर्थिक इतिहास
इस काल में शिकार करना, औजार बनाना, वस्त्र तथा मकान निर्माण आदि मानव की मुख्य आर्थिक गतिविधियाँ हुआ करती थीं।
द्वितीय विश्व युद्ध के बाद अमरीका और सोवियत संघ में शीत युद्ध छिड़ गया। ये कोई युद्ध नहीं था पर इससे सारा विश्व दो केन्द्रों में बँट गया।
शीत युद्ध के दौरान अमरीका, इंग्लैंड, जर्मनी (पश्चिम), ऑस्ट्रेलिया, फ्रांस, कनाडा, स्पेन एक तरफ थे। ये सभी लोकतांत्रिक देश थे और यहाँ पर खुली अर्थव्यवस्था की नीति को अपनाया गया था। लोगों को व्यापार करने की खुली छूट थी। शेयर बाज़ार मे पैसा लगाने की छूट थी। इन देशों में काफी सारी बड़ी-बड़ी कम्पनियाँ बनीं। इन कम्पनियों में नयी-नयी रिसर्च होती थी। विश्वविद्यालय, सूचना प्रौद्योगिकी, इंजिनियरी उद्योग, बैंक आदि सभी क्षेत्रों मे जम कर तरक्की हुई। ये सभी देश एक दूसरे देशों के मध्य व्यापार को बढ़ावा देते थे। 1945 के बाद से इन सभी देशों ने खूब तरक्की की।
दूसरी तरफ रूस, चीन, म्यांमार, पूर्वी जर्मनी समेत कई और देश थे। ये वे देश थे जहाँ पर समाजवाद की आर्थिक नीति अपनायी गयी थी। यहाँ पर ज्यादातर उद्योगों पर कड़ा सरकारी नियंत्रण होता था। उद्योगो से होने वाले मुनाफे पर सरकारी हक होता था। आम तौर पर ये देश दूसरे लोकतांत्रिक देशों के साथ ज्यादा व्यापर नहीं करते थे। इस तरह की आर्थिक नीति के कारण यहाँ के उद्योगो मे ज्यादा प्रतिस्पर्धा नहीं होती थी। आम लोगो को भी मुनाफा कमाने पर कोई प्रोत्साहन नहीं होता था। इन कारणों से इन देशों में बहुत ज्यादा तरक्की नहीं हुई। 3-अक्टूबर-1990 मे पूर्व जर्मनी और पश्चिम जर्मनी का विलय हुआ। संयुक्त जर्मनी ने तरक्कीशुदा पश्चिमी जर्मनी की तरह खुली अर्थव्यवस्था और लोकतंत्र को अपनाया। फिर 1991 मे सोवियत रूस का विखंडन हुआ। रूस समेत 15 देशों का जन्म हुआ। रूस ने भी समाजवाद को छोड़ के खुली अर्थ्व्यवस्था को अपनाया। चीन ने समाजवाद को पूरी तरह तो नही छोड़ा पर 1970 के अंत से उदार नीतियों को अपनाया और अगले 3 सालों मे बेशुमार तरक्की की। चेकोस्लोवाकिआ भी समाजवादी देश था। 1-जनवरी-1993 को इसका चेक रिपब्लिक और स्लोवाकिया मे विखंडन हुआ। इन देशों ने भी समाजवाद छोड़ कर लोकतंत्र और खुली अर्थव्यवस्था को अपनाया।
साम्राज्यवाद का इतिहास
जैकलीन कैनेडी : हिस्टॉरिक कनवरसेशन ऑन लाइफ विद जॉन एफ कैनेडी
यह पुस्तक 1964 में अमेरिकी राष्ट्रपति जॉन एफ कैनेडी की पत्नी जैकलीन कैनेडी से लिए गए साक्षात्कार पर आधारित है। यह आमेजन, बारनेस और नोबेल्स में सर्वाधिक बिकाउ है।  इसमें दावा किया गया है कि अमेरिका के तत्कालीन राष्ट्रपति जॉन एफ कैनेडी और उनकी पत्नी जैकलीन को पंडित जवाहरलाल नेहरू और उनकी बेटी इंदिरा गांधी से मिलकर खास खुशी नहीं हुई थी। इंदिरा तो जैकलीन को बिल्कुल नापसंद थीं। उन्होंने इंदिरा को मूर्ख और भयावह तक कहा है।  नेहरू नवंबर, 1961 में जब अमेरिका गए थे तब कैनेडी ने उसे किसी राष्ट्राध्यक्ष की सबसे बुरी यात्रा कहा था। बाद में बतौर प्रधानमंत्री पंडित नेहरू के अंतिम दिनों के संदर्भ में उन्होंने टिप्पणी की थी यह ऐसा ही है जैसे कोई नगर उपदेशक वेश्यालय में पकड़ा गया हो।  कैनेडी को नेहरू की संगति नहीं सुहाती थी और उनकी पत्नी प्रधानमंत्री की बेटी इंदिरा गांधी से नफरत करती थीं। हालांकि इस प्रथम दंपती को भारत में तत्कालीन राजदूत जॉन कीनेथ गालब्रेथ द्वारा भेजे गए राजनयिक संदेशों में विशेष दिलचस्पी थी, क्योंकि वे उसे साहित्य का बढ़िया नमूना मानते थे। इसमें अमेरिकी राष्ट्रपति के हवाले से कहा गया है कि वह सत्ता में नेहरू के अंतिम दिनों के बारे में कहा करते थे कि यह ऐसा ही है जैसे कोई नगर उपदेशक वेश्यालय में पकड़ा गया हो।  1961 में नेहरू की अमेरिका यात्रा पर इस पुस्तक में दावा किया गया है कि तब यह फैसला किया गया कि भोजन कक्ष में पुरुष भोजन करेंगे और जैकी, इंदिरा और अन्य महिलाएं बैठक वाले कक्ष में खाना खाएंगी।  इस यात्रा के दौरान नेहरू के साथ इंदिरा भी गई थीं। पुस्तक के अनुसार जैकी ने कहा, वाकई, उसे (इंदिरा को) यह पसंद नहीं आया। वह पुरुषों के साथ रहना चाहती थी। और वह वास्तव में अवांछित, भयानक और महत्वाकांक्षी महिला थी। वह हमेशा ऐसे लगती थी मानो नींबू चूस रही हो। जैकलीन आगे कहती हैं, सत्ता के आखिरी दिनों में नेहरू की छवि काफी बदल गई थी। जैकी ने कहा कि वह दोपहर के खाने से पहले ड्रिंक के लिए गए और नेहरू ने एक भी शब्द नहीं बोला। उनके मुताबिक कैनेडी नेहरू के इस दौरे से निराश थे। वह कहती हैं, मेरा मानना है कि कैनेडी और नेहरू की मुलाकातों का कोई नतीजा नहीं निकला। मुलाकात के वक्त कई लोग छत की ओर देख रहे थे।
शामली जिला
शामली ज़िला भारत उत्तर प्रदेश राज्य का एक ज़िला है। ज़िले का मुख्यालय शामली है। ज़िले की पश्चिमी सीमा हरियाणा राज्य से सटी हुई है।
शामली उत्तर प्रदेश के नए बनाए गए जिलों में से एक है। जिसके निर्माण की घोषणा 28 सितम्बर 2011 को प्रभुद्घ नगर नाम से की गई थी जिसे जुलाई 2012 में पुनः बदलकर शामली नाम दिया गया। इस जिले का मुख्यालय शामली है। जो कि दिल्ली-सहारनपुर (राष्ट्रीय राजमार्ग -70 9 बी), मेरठ-करनाल (राष्ट्रीय राजमार्ग -70 9 ए) और पानीपत-खातिमा (राष्ट्रीय राजमार्ग -70 9एडी) पर स्थित है। जिला उपजाऊ डोब्रेगियन में स्थित है और इसलिए प्रमुख व्यवसाय कृषि है। जिला अपनी चीनी मिलों के लिए जाना जाता है और पड़ोसी क्षेत्रों में चीनी की आपूर्ति करता है। शामली जिला भारत के राष्ट्रीय राजधानी क्षेत्र में आता है।
साथ ही जिले में हनुमान टिल्ला हनुमान धाम के नाम से प्रसिद्ध मंदिर भी है जो अपनी सुंदरता के लिए आसपास के क्षेत्र में प्रसिद्ध है
शामली
शामली (Shamli) भारत के उत्तर प्रदेश राज्य के शामली ज़िले में स्थित एक नगर है। यह उस ज़िले का मुख्यालय भी है।
महाभारत काल में शामली 'कुरु' क्षेत्र का हिस्सा था। यह आजादी के समय अविभाजित पंजाब से सटा था। १८५७ के प्रथम भारतीय स्वतंत्रता संग्राम के समय विद्रोह यहाँ भी हुआ। परन्तु विद्रोह दबा दिया गया। इसी के निकट ऊन नगर है जिस पर कभी हूणों ने आक्रमण किया था । यह क्षेत्र तालाब बहुल्य था। शामली का इतिहास महाभारत काल से देखने को मिलता हैं। “शालिभवन” शब्द का उल्लेख महाभारत में किया गया है, जो शामली का प्राचीन नाम हो सकता है। एक किंवदंती के अनुसार, शामलींं वह स्थान है, जहां कृष्ण ने महाभारत युद्ध को टालने के अपने अंतिम प्रयास के लिए जाते समय रात्रि होने पर विश्राम किया था, इसलिए कहा जाता है कि इसका पिछला नाम “श्यामवली” था। यह छोटा सा उपनगर हनुमान टीला के लिए भी प्रसिद्ध है, जो महान योद्धा भीम द्वारा बनाया गया है।
1857 में स्वतंत्रता के लिए पहले युद्ध के दौरान जिले में बहुत सारी कार्रवाई की गई थी। शामलींं के मोहर सिंह और थानाभवन के सय्यद, पठान ने अंग्रेजों के खिलाफ लड़ाई लड़ी और शामलींं की तहसील पर कब्जा कर लिया। लेकिन, बाद में, ब्रिटिश सेना ने अपनी क्रूरता दिखाई और क्षेत्र को वापस हासिल कर लिया। जिसमें अंग्रेजों द्वारा कई स्वतंत्रता सेनानियों को मौत के घाट उतार दिया गया था, और स्वत्रंत्रता सेनानियों का यह प्रयास विफल रहा।
शामली जिला कैराना लोकसभा क्षेत्र के अन्तर्गत आता है।२०१९ के लोकसभा चुनाव में भाजपा के श्री प्रदीप चौधरी ने भारी बहुमत से जीत हासिल की। शामली के बाबू हुकुम सिंह पश्चिम यूपी के कद्दावर नेता रहे थे। बाबू हुकुम सिंह राज्य की कांग्रेस और भाजपा सरकार में मंत्री रहे थे। इस लोकसभा क्षेत्र की मुख्य समस्याएं सड़क, बेरोजगारी और लोगों के जीवन स्तर में सुधार करना हैं। शामली जिले में तीन विधानसभा क्षेत्र है।
शामली हरियाणा राज्य की सीमा पर है। यह पानीपत -खटीमा राजमार्ग पर स्थित हैं। शामली दिल्ली से 102 कि. मी., कैराना से 12 कि. मी.,पानीपत से 42 कि. मी., सहारनपुर 70 कि. मी. से तथा मुज़फ़्फ़रनगर से 30 कि. मी.दूर है। इसकी समुद्र तल से २४८ मीटर की उचाई पर है। बागपत, सोनीपत, करनाल और मेरठ भी इसके निकटवर्ती नगर हैं। यह क्षेत्र गंगा-यमुना दोआब क्षेत्र में आता है। यह पश्चिमी उ.प्र. के विकासशील नगरों में एक है। इसका मूलनाम श्यामली है जो श्रीकृष्ण के महाभारत के लिए यहां से गुजरने के कारण पड़ा था।
२०११ में शामली की जनसँख्या १,०७,२३३ दर्ज की गयी। यहाँ की साक्षरता ८१.९७% है।
जीवनांकिक प्रबंधक
जीवनांकिक प्रबंधक (अंग्रेजी : Actuary / एक्चुअरी)' मूलत: लैटिन भाषा के 'ऐक्चुअरिस' शब्द का अंग्रेजी रूपांतर है। प्रारंभ में ऐक्चुअरी शब्द का प्रयोग व्यापक अर्थ में होता था परंतु अब इसका तात्पर्य बीमा समवाय के एक विशेष अधिकारी से है जिसको जीवनांक गणित में प्राविधिक अर्हता प्राप्त होती है। भारतीय बीमा अधिनियम की धारा 13 के अंतर्गत प्रत्येक बीमा समवाय को उसके द्वारा किए गए जीवन बीमा-व्यवसाय की आर्थिक स्थिति का ऐक्चुअरी द्वारा पंचवर्षीय अनुसंधान कराना अनिवार्य है।
भोजशाला
भोजशाला, राजा भोज द्वारा निर्मित संस्कृत अध्ययन का केन्द्र तथा सरस्वती का मन्दिर था। बीसवीं शदी के आरम्भिक दिनो से मध्य प्रदेश के धार में स्थित वर्तमान भोजशाला को विवादित कामिल मौला मसजिद माना जाने लगा है।
सरस्वती का यह भव्य मंदिर पूर्व कि ओर मुख किये हुए बहुमंजिला आयताकर भवन है जो अपने वास्तु शिल्प के लिए विश्व भर में प्रसिद्ध है।
महारजा भोज माँ सरस्वती के वरदपुत्र थे। उनकी तपोभूमि धारा नगरी में उनकी तपस्या और साधना से प्रसन्न हो कर माँ सरस्वती ने स्वयं प्रकट हो कर दर्शन दिए। माँ से साक्षात्कार के पश्चात उसी दिव्य स्वरूप को माँ वाग्देवी की प्रतिमा के रूप में अवतरित कर भोजशाला में स्थापित करवाया जहाँ पर माँ सरस्वती की कृपा से महराजा भोज ने ६४ प्रकार की सिद्धियाँ प्राप्त की। उनकी अध्यात्मिक, वैज्ञानिक, साहित्यिक अभिरुचि, व्यापक और सूक्ष्म दृष्टी, प्रगतिशील सोच उनको दूरदर्शी तथा महानतम बनाती है। महाराजा भोज ने माँ सरस्वती के जिस दिव्य स्वरूप के साक्षात् दर्शन किये थे उसी स्वरूप को महान मूर्तिकार मंथल ने निर्माण किया। भूरे रंग के स्फटिक से निर्मित यह प्रतिमा अत्यन्त ही चमत्कारिक, मनोमोहक एव शांत मुद्रा वाली है, जिसमें माँ का अपूर्व सोंदर्य चित्ताकर्षक है। ध्यानस्थ अवस्था में वाग्देवी कि यह प्रतिमा विश्व की सबसे सुन्दर कलाकृतियों में से एक मानी जाती है।
माँ सरस्वती का प्राकट्य स्थल भोजशाला हिन्दू जीवन दर्शन का सबसे बड़ा अध्यन एवं प्रचार प्रसार का केंद्र भी था जहाँ देश विदेश के लाखों विद्यार्थियों ने १४०० प्रकाण्ड विद्वान आचार्यो के सानिध्य आलोकिक ज्ञान प्राप्त किया । इन आचार्यो में भवभूति, माघ, बाणभट्ट, कालिदास, मानतुंग, भास्करभट्ट, धनपाल, बौद्ध संत बन्स्वाल, समुन्द्र घोष आदि विश्व विख्यात है। महाराजा भोज के पश्चात अध्यन अध्यापन का कार्य २०० वर्षो तक निरन्तर जारी रहा।
माँ के प्रगट्य स्थल पर सेकड़ो वर्षो से अविरत आराधना, यज्ञ, हवन, पूजन एवं तपस्वियों की साधना से भोजशाला सम्पूर्ण विश्व में सिद्ध पीठ के रूप में आस्था और श्रद्धा का केंद्र है। १२६९ इसवी से ही इस्लामी आक्रंताओ ने अलग अलग तरीको से योजना पूर्वक भारत वर्ष के इस अध्यात्मिक और सांस्कृतिक मान बिंदु भोजशाला पर आक्रमण किया जिसे तत्कालीन हिन्दू राजाओ ने विफल कर दिया।
सन १३०५ मे इस्लामी बादशाह अलाउद्दीन खिलजी ने भोजशाला पर आक्रमण कर दिया तथा भोजशाला को के कुछ भाग को भी ध्वस्त किया। आचार्यो की हत्या कर यज्ञ कुण्ड में डाल दिया। राजा मेदनीराय ने वनवासी धर्मयोधाओ को साथ ले कर मुस्लिम आक्रान्ताऔ को मार भगाया गया। तत्पश्चात १९०२ में से वाग्देवी की प्रतिमा को मेजर किनकैड अपने साथ इंग्लेंड ले गया, जो, आज भी लन्दन संग्रहालय में कैद है।
वायुयान वाहक पोत प्रयोक्ता देशों की सूची
वर्तमान विमान वाहक ऑपरेट (इस्‍तेमाल) करने वाले देशों की सूची यहाँ पर दिया गया है।
माल-सूची
किसी व्यापार या उद्योग में लगने वाले समानों एवं उनकी सूची को माल-सूची' या इन्वेण्टरी (Inventory) कहते हैं। एकाउंटिंग में इसे पूंजी (असेट) की तरह माना जाता है। उद्योग में लगने वाले सामानों की मात्रा का हर समय उचित स्तर पर बनाये रखी जानी चाहिये ताकी एक तरफ उनकी अनुपलब्धता के कारण काम न रूके और दूसरी तरफ अधिक पूंजी भी अनावश्यक सामानों के रूप में फम्सी न रहे। इसे माल नियंत्रण (इंवेन्ट्री कंट्रोल) कहते हैं।
ग्रान सबाना
ग्रान सबाना (हिन्दी अनुवाद: विशाल सवाना, स्पैनिश:La Gran Sabana), वेनेजुएला में स्थित एक महत्वपूर्ण प्राकृतिक आकर्षण है, जो कराकास से लगभग 1400 किमी की दूरी पर वेनेजुएला-ब्राजील सीमा पर बोलिवर राज्य के दक्षिण में स्थित है। उष्णकटिबंधीय नम जलवायु वाले इस प्राकृतिक क्षेत्र का औसत तापमान 28 डिग्री सेल्सियस है, लेकिन रात में यह 13 डिग्री सेल्सियस तक नीचे गिर सकता है। क्षेत्र का सबसे महत्वपूर्ण शहर है सैंटा एलेना दे युऐरेन है, जो वेनेजुएला-ब्राजील सीमा से 5 किलोमीटर की दूरी पर स्थित है और इसकी जनसंख्या लगभग 12000 है।
ग्रान सबाना, समुद्रतल से ऊपर लगभग 1000 मीटर की ऊंचाई पर एक पठार पर स्थित है और जिस पर चपटी चोटियों (टेबल-टॉप) वाले विशाल टेपुई पर्वत स्थित हैं। यह पर्वत आसपास के मैदानों से आश्चर्यजनक रूप से खड़ी चट्टानों के रूप में ऊपर की ओर बढ़ते हैं। टेपुइ पर्वतों का सबसे ऊंचा शिखर रोराइमा पर्वत है जिसकी ऊंचाई समुद्र तल से लगभग 2810 मीटर है। रोराइमा पर्वत, वेनेजुएला, ब्राजील और गुयाना के तिहरे सीमा बिंदु को चिन्हित भी करता है। ग्रान सबाना में पेमॉन सहित कई स्थानिक समूहों बसे हुए है। ग्रान सबाना का अधिकतर भाग 12 जून 1962 को एक डिक्री द्वारा स्थापित कानाईमा राष्ट्रीय उद्यान के अंतर्गत आता है लेकिन दोनो क्षेत्र पूरी तरह से मेल नहीं खाते। 1975 में कानाईमा राष्ट्रीय उद्यान के क्षेत्र को इसके मूल क्षेत्र 10,000 वर्ग किमी से बढ़ा कर 30000 वर्ग किमी कर दिया गया जिसके फलस्वरूप यह दुनिया का छठा सबसे बड़ा राष्ट्रीय उद्यान बन गया।
इस क्षेत्र में आगंतुकों के लिए मुख्य आकर्षण एन्जिल जलप्रपात है जो दुनिया का सबसे ऊंचा जलप्रपात है, रोराइमा पर्वत, वही पहाड़ है जिसने आर्थर कॉनन डॉयल को उनके 1912 में रचित उपन्यास "द लॉस्ट वर्ल्ड" के लिए प्रेरित किया था।